Document ID: 31993R3019

ΚΑΝΟΝΙΣΜΟΣ (ΕΟΚ) αριθ. 3019/93 ΤΗΣ ΕΠΙΤΡΟΠΗΣ της 29ης Οκτωβρίου 1993 για την τροποποίηση του κανονισμού (ΕΟΚ) αριθ. 2026/92 σχετικά με τις λεπτομέρειες εφαρμογής του ειδικού καθεστώτος για τον εφοδιασμό της Μαδέρας με ελαιόλαδο και για την κατάρτιση των σχετικών προβλέψεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1600/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα προϊόντα υπέρ των Αζορών και της Μαδέρας (1), όπως τροποποιήθηκε τελευταία από τον κανονισμό (ΕΟΚ) αριθ. 1974/93 της Επιτροπής (2), και ιδίως το άρθρο 10,
Εκτιμώντας:
ότι ο κανονισμός (ΕΟΚ) αριθ. 2026/92 της Επιτροπής της 22ας Ιουλίου 1992 σχετικά με τις λεπτομέρειες εφαρμογής του ειδικού καθεστώτος για τον εφοδιασμό της Μαδέρας με ελαιόλαδο και την κατάρτιση των σχετικών προβλέψεων (3), όπως τροποποιήθηκε τελευταία από τον κανονισμό (ΕΟΚ) αριθ. 1922/93 (4), καθόρισε την πρόβλεψη εφοδιασμού σε ελαιόλαδο της Μαδέρας για την περίοδο από την 1η Νοεμβρίου 1992 έως τις 31 Οκτωβρίου 1993- ότι, για να επιτραπεί ο εφοδιασμός σε ελαιόλαδο της Μαδέρας κατά τη διάρκεια της περιόδου 1993/94, πρέπει να καθοριστεί πρόβλεψη εφοδιασμού για την περίοδο από την 1η Νοεμβρίου 1993 έως τις 31 Οκτωβρίου 1994-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2026/92 τροποποιείται ως εξής:
1. στο άρθρο 1 παράγραφος 1 πρώτο εδάφιο, οι όροι "από την 1η Νοεμβρίου 1992 έως τις 31 Οκτωβρίου 1993" αντικαθίστανται από τους όρους "από την 1η Νοεμβρίου 1993 έως τις 31 Οκτωβρίου 1994"-
2. το άρθρο 1 παράγραφος 2 αντικαθίσταται από το ακόλουθο κείμενο:
"2. Σε εφαρμογή του άρθρου 3 παράγραφος 2 του κανονισμού (ΕΟΚ) αριθ. 1600/92, τα ποσά των ενισχύσεων για την παροχή ελαιολάδου κοινοτικής παραγωγής στο πλαίσιο του καθεστώτος εφοδιασμού της Μαδέρας είναι ίσα, για κάθε τύπο ελαίου, με το μέσο όρο των ποσών των επιστροφών κατά την εξαγωγή που καθορίζονται για τα έλαια σε μικρές συσκευασίες, κατά το μήνα που προηγείται εκείνου της υποβολής της αίτησης για έκδοση πιστοποιητικού, προσαυξημένος κατά 1 Ecu ανά 100 χιλιόγραμμα"-
3. το παράρτημα αντικαθίσταται από το παράρτημα του παρόντος κανονισμού.
Άρθρο 2
Ο παρών κανονιμσός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Οκτωβρίου 1993.

Labels: 3
17
19
18